CELEX: 32021D0713
Language: hr
Date: 2021-04-29 00:00:00
Title: Provedbena odluka Komisije (EU) 2021/713 оd 29. travnja 2021. o odgodi isteka odobrenja sulfuril fluorida za uporabu u biocidnim proizvodima vrsta 8 i 18 (Tekst značajan za EGP)

30.4.2021   
               
               
                  HR
               
               
                  Službeni list Europske unije
               
               
                  L 147/21
               
            
         PROVEDBENA ODLUKA KOMISIJE (EU) 2021/713
         оd 29. travnja 2021.
         o odgodi isteka odobrenja sulfuril fluorida za uporabu u biocidnim proizvodima vrsta 8 i 18
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 14. stavak 5.,
         nakon savjetovanja sa Stalnim odborom za biocidne proizvode,
         budući da:
         
                     (1)
                  
                  
                     Aktivna tvar sulfuril fluorid uvrštena je u Prilog I. Direktivi 98/8/EZ Europskog parlamenta i Vijeća (2) za uporabu u biocidnim proizvodima vrsta 8 i 18 te se stoga prema članku 86. Uredbe (EU) br. 528/2012 smatra odobrenom na temelju te uredbe, podložno specifikacijama i uvjetima iz Priloga I. toj direktivi.
                  
               
                     (2)
                  
                  
                     Dana 28. lipnja 2017. podnesen je zahtjev za obnovu odobrenja sulfuril fluorida za uporabu u biocidnim proizvodima vrsta 8 i 18 u skladu s člankom 13. stavkom 1. Uredbe (EU) br. 528/2012.
                  
               
                     (3)
                  
                  
                     Švedsko nadležno ocjenjivačko tijelo obavijestilo je 14. veljače 2018. Komisiju o svojoj odluci, donesenoj u skladu s člankom 14. stavkom 1. Uredbe (EU) br. 528/2012, da je potrebno provesti potpuno ocjenjivanje zahtjeva. U skladu s člankom 8. stavkom 1. te uredbe nadležno ocjenjivačko tijelo treba provesti potpuno ocjenjivanje zahtjeva u roku od 365 dana od njegova potvrđivanja.
                  
               
                     (4)
                  
                  
                     S obzirom na to da nadležno tijelo provodi potpuno ocjenjivanje zahtjeva, Europska agencija za kemikalije („Agencija”) u skladu s člankom 14. stavkom 3. Uredbe (EU) br. 528/2012 treba pripremiti i Komisiji dostaviti mišljenje o obnovi odobrenja aktivne tvari u roku od 270 dana od primitka preporuke nadležnog ocjenjivačkog tijela.
                  
               
                     (5)
                  
                  
                     U skladu s Provedbenom odlukom (EU) 2018/1479 (3), datum isteka odobrenja sulfuril fluorida za uporabu u biocidnim proizvodima vrste 8 odgađa se do 30. lipnja 2021., što odgovara datumu isteka odobrenja sulfuril fluorida za uporabu u biocidnim proizvodima vrste 18, izdanog na temelju Direktive Komisije 2009/84/EZ (4), kako bi se omogućilo dostatno vrijeme za ispitivanje zahtjeva. Međutim, nadležno ocjenjivačko tijelo još nije dovršilo ispitivanje i Agenciji još nije dostavilo izvješće o ocjeni i zaključke ocjenjivanja.
                  
               
                     (6)
                  
                  
                     Nadležno ocjenjivačko tijelo 18. veljače 2020. zatražilo je od podnositelja zahtjeva da dostavi dodatne podatke za provedbu ocjenjivanja u skladu s člankom 8. stavkom 2. Uredbe (EU) br. 528/2012 te je kao rok za dostavu tih podataka odredilo 31. ožujka 2022.
                  
               
                     (7)
                  
                  
                     Stoga će odobrenje sulfuril fluorida za uporabu u biocidnim proizvodima vrsta 8 i 18 vjerojatno isteći prije donošenja odluke o njegovoj obnovi. Stoga je primjereno odgoditi datum isteka odobrenja sulfuril fluorida za uporabu u biocidnim proizvodima vrsta 8 i 18 za razdoblje dovoljno za dovršetak ispitivanja zahtjeva.
                  
               
                     (8)
                  
                  
                     S obzirom na vrijeme potrebno za dovršetak postupka ocjenjivanja od strane nadležnog ocjenjivačkog tijela i za pripremu i dostavljanje mišljenja Agencije, datum isteka odobrenja primjereno je odgoditi do 31. prosinca 2023.
                  
               
                     (9)
                  
                  
                     Osim kada je riječ o datumu isteka odobrenja, sulfuril fluorid ostaje odobren za uporabu u biocidnim proizvodima vrsta 8 i 18 podložno specifikacijama i uvjetima iz Priloga I. Direktivi 98/8/EZ,
                  
               DONIJELA JE OVU ODLUKU:
         
            Članak 1.
            Datum isteka odobrenja sulfuril fluorida za uporabu u biocidnim proizvodima vrsta 8 i 18 odgađa se do 31. prosinca 2023.
         
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 29. travnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 167, 27.6.2012., str. 1.
         
         
            (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
         
            (3)  Provedbena odluka Komisije (EU) 2018/1479 оd 3. listopada 2018. o odgodi isteka odobrenja sulfuril fluorida za uporabu u biocidnim proizvodima vrste 8 (SL L 249, 4.10.2018., str. 16.).
         
            (4)  Direktiva Komisije 2009/84/EZ od 28. srpnja 2009. o izmjeni Direktive 98/8/EZ Europskog parlamenta i Vijeća radi uvrštenja sulfuril fluorida kao aktivne tvari u njezin Prilog I. (SL L 197, 29.7.2009., str. 67.).